b'\n_START_ARTICLE_\nSre\xc4\x8dko \xc5\xa0abec\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in gimnazijo je obiskoval v Ljubljani, kje je leta 1915 tudi maturiral. Na italijanski fronti je bil ujet in konec vojne je do\xc4\x8dakal v ujetni\xc5\xa1tvu. V letih 1918\xe2\x88\x921922 je na dunajski Kmetijski visoki \xc5\xa1oli \xc5\xa1tudiral agronomijo ter leta 1923 diplomiral. V letih 1923\xe2\x88\x921926 je slu\xc5\xbeboval na dr\xc5\xbeavnem posestvu Bilje. V \xc5\xa1olskem letu 1926/1927 je bil upravnik Mlekarske \xc5\xa1ole v \xc5\xa0kofji Loki. V tem \xc4\x8dasu se je specializiral za mlekarsko tehnologijo, mikrobiologijo in presku\xc5\xa1anje mleka in mle\xc4\x8dnih izdelkov. Leta 1930 je na Agronomski fakulteti v Zagrebu je opravil profesorski izpit. Nato je bil direktor Dr\xc5\xbeavnega mlekarskega zavoda v \xc5\xa0kofji Loki. Med vojno je pou\xc4\x8deval na kmetijskih \xc5\xa1olah na Koro\xc5\xa1kem, po vojni pa je bil ravnatelj na Kmetijski \xc5\xa1oli v Kranju (1945/1946) in do upokojitve leta 1966 profesor na isti \xc5\xa1oli._NEWLINE_Sre\xc4\x8dko \xc5\xa0abec je v raznih listih ve\xc4\x8d kot 30 let objavljal strokovne \xc4\x8dlanke. V letih 1927\xe2\x88\x921939 napisal ve\xc4\x8d skript za splo\xc5\xa1no in posebno mlekarsko gospodarstvo, za \xc5\xbeivinorejo, za sirarstvo, mlekarsko strojni\xc5\xa1tvo, mlekarsko zadru\xc5\xbeni\xc5\xa1tvo ter presku\xc5\xa1anje mleka in mle\xc4\x8dnih izdelkov. Po drugi svetovni vojni pa je izdal tri u\xc4\x8dbenike: Tehnologija surovega masla (Ljubljana, 1965); Mlekarstvo za kmetijske \xc5\xa1ole (COBISS) in Osnove sirarske tehnologije\xc2\xa0: splo\xc5\xa1no sirarstvo . (COBISS) Uvedel pa je tudi tehnologijo za predelavo mleka v ve\xc4\x8d vrst pri nas malo ali \xc5\xa1e nepoznanih sirov ob dosledni uporabi \xc4\x8distih bakterijskih kultur in za njihovo gojitev izdelal \xc5\xa1e danes uporabno metodologijo.'